Joan Armatrading
Store norske leksikon,Kunst og estetikk,Musikk,Populærmusikk,Pop og rock,Internasjonal pop og rock
Joan Armatrading er en britisk sanger, gitarist og komponist, oppvokst i Birmingham fra 1957. Hun har med sine personlige sanger og originale syntese av viserock, reggae og soulmusikk siden slutten av 1970-årene hatt et stort publikum i mange land.
Hun fikk god kritikk for debutalbumet Whatever's For Us (1972) og slo gjennom i Storbritannia med Joan Armatrading (1976), som ble etterfulgt av storselgerne Show Some Emotion (1977), To The Limit (1978), Me Myself I (1980), Walk Under Ladders (1981) og The Key (1983). I Norge solgte de fire sistnevnte og minialbumet How Cruel (1980) meget bra, og hun hadde konsert i Drammenshallen i 1981.Hennes største britiske hits er Love And Affection (1976), Me Myself I og Drop The Pilot (1983). Joan Armatrading har siden 1995 vært mindre aktiv, men i 2007 fikk hun god kritikk for sitt bluesbaserte album Into The Blues. Hun ble tildelt den britiske MBE-ordenen i 2001. Les mer i Store norske leksikon musikk musikk i Storbritannia og Nord-Irland Eksterne lenker Joan Armatrading